Public procurement notice: Prior Information Notice Without Call For Competition
Published: 2021-04-21
Buyer: Poliisihallitus
Country: FI
Contract type: Supplies
CPV classification: 35000000: Security, fire-fighting, police and defence equipment

Technical requirements: Tämä tietopyyntö ei ole tarjouspyyntö, vaan mahdollista hankintamenettelyä edeltävä tietopyyntö markkinatilanteen kartoittamiseksi. Mahdollinen tarjouspyyntö julkaistaan myöhemmin erillisellä hankintailmoituksella. Alustavan suunnitelman mukaan hankintayksiköllä on tarve ostaa tiedustelurobotteja niin, että ensimmäiset toimitukset tapahtuvat vuoden 2021 loppuun mennessä.
Tietopyyntöön vastaaminen on täysin vapaaehtoista, eivätkä tietopyyntövaiheessa yrityksen tai hankintayksikön antamat tiedot ole osapuolia sitovia. Hankintayksikkö voi käydä tietopyyntöön vastanneiden yritysten kanssa tarkentavaa teknistä vuoropuhelua ennen mahdollisen tarjouspyynnön julkaisemista.
Suunnitteilla olevasta hankinnasta kiinnostuneita yrityksiä pyydetään vastaamaan tietopyyntön toimittamalla hankintayksikölle vastaukset seuraaviin kysymyksiin:
1. Tuotteen huolto- ja korjauspavelut: Onko tuotteella huolto- ja korjauspalvelua saatavilla Suomessa, vai lähetetäänkö tuote aina tätä varten valmistajalle? Kuvatkaa huolto- ja korjauspalvelun prosessi.
3. Varaosien saatavuus ja niiden vaihtamisen mahdollisuus / helppous tuotteen käyttäjän toimesta, esim. renkaat.
4. Onko tuotteelle mahdollista toimittaa varalaite huollon ajaksi? Mikäli on, millaisia kustannuksia tästä aiheutuu tilaajalle?
6. Tuotteen enimmäistoimitusaika tilauksesta toimitukseen, perille tilauksessa ilmoitettuun osoitteeseen Suomessa, sisältäen tarvittavan lupaprosessin.
7. Tuotteen budjetäärinen hankintahinta (EUR, alv 0 %): Erittele itse laitteen ja mahdollisten lisäosien hinta sekä mahdollinen esityksenne hankintamäärään sidotuksi hintaporrastukseksi.
Vastaus pyydetään toimittamaan sähköpostitse suomeksi tai englanniksi osoitteeseen hankinnat.poliisihallitus@poliisi.fi viimeistään 17.5.2021 klo 12.00. Mikäli vastauksen tiedostokoko on suuri, yritystä pyydetään jakamaan vastaus useampaan, enintään n. 5 MB kokoiseen viestiin.
Tarjoajan tulee ilmoittaa hankintayksikölle selkeästi, miltä osin vastaus sisältää liikesalaisuuksia sekä merkitä ja eriyttää mahdolliset liikesalaisuuksiksi merkityt tiedot selkeästi muusta materiaalista.
Yrityksellä on mahdollisuus esitellä tietopyynnön kohdetta vastaavia tuotteitaan ja niiden käyttöä 19.5. tai 20.5.2021 klo 8.00—16.00 välillä Poliisihallituksen Poliisin materiaalikeskuksen tiloissa osoitteessa:
Esittelytilaisuuteen voivat osallistua vain yritysten edustajat. Tilaisuuteen tulee ilmoittautua viimeistään 12.5.2021 klo 12.00 sähköpostitse hankinnat.poliisihallitus@poliisi.fi
Esittelyajat täytetään ilmoittautumisjärjestyksessä ja aikoja on varattu rajoitetusti. Ilmoittautumisen yhteydessä tulee ilmoittaa yrityksen nimi ja Y-tunnus, tilaisuuteen osallistuvien henkilöiden nimet, asema yrityksessä ja yhteystiedot sekä palauttaa allekirjoitettu henkilökohtainen vaitiolositoumus (lomake toimitetaan ilmoittautumisen yhteydessä sähköpostitse). Tilaisuuteen osallistuminen on vapaaehtoista. Ilmoittautumisen yhteydessä jokaiselle yritykselle sovitaan oma näyttöaika. Poliisihallitus pidättää oikeuden peruuttaa näyttötilaisuus tai rajoittaa osallistujien määrää esimerkiksi mikäli yleinen pandemiatilanne aiheuttaa rajoituksia. Tilaisuuteen osallistuu hankintayksikön sekä poliisiyksiköiden asiantuntijoita. Tilaisuus järjestetään ulkotiloissa ja hallissa. Yritys vastaa itse sille kaikista tietopyyntöön vastaamisesta aiheutuvista kustannuksista.
Tietopyynnön kohteena on maassa kulkeva, kauko-ohjaimella ohjattava tiedustelurobotti, joka on suunniteltu ja valmistettu käytettäväksi viranomaistoiminnassa vaarallisten alueiden tiedusteluun välittämällä kuvaa ja ääntä tiedusteltavasta alueesta.